ai4bharat/Pralekha huggingface dataset:
সড়কপরিবহণওমহাসড়কমন্ত্রক
বিকল্প পরিবহণ ব্যবস্থাপনা
নয়াদিল্লি, ২৪ মার্চ, ২০২২
সড়ক পরিবহণ ও মহাসড়ক মন্ত্রক ২০২০-র মোটর ভেহিকেল এগ্রেগেটর নিয়মাবলী প্রকাশ করেছে। ২০২০-র ২৭শে নভেম্বর থেকে সমস্ত রাজ্য/কেন্দ্রাশাসিত অঞ্চলে ১৯৮৮ সালের মোটর ভেহিকেলস্ আইনের ৯৩ ধারানুযায়ী, এই নিয়মাবলী কার্যকর হয়েছে। রাজ্য/কেন্দ্রশাসিত অঞ্চলগুলি এই নিয়মানুযায়ী লাইসেন্স দিয়ে থাকে। শহরাঞ্চলে পরিবহণ ব্যবস্থা নগরোন্নয়ন দপ্তরের অধীনে, যা রাজ্যের এক্তিয়ারভুক্ত। শহরের রাস্তায় যানজটের সমস্যার মতো বিভিন্ন সমস্যার সমাধানের জন্য স্থিতিশীল নগর পরিবহণ ব্যবস্থার পরিকল্পনা করা হচ্ছে। আবাসন ও নগরোন্নয়ন মন্ত্রক এই কাজে রাজ্য/কেন্দ্রশাসিত অঞ্চল/স্থানীয় প্রশাসনকে সাহায্য করছে। ২০২০ মোটর ভেহিকেল এগ্রেগেটর নিয়মাবলী কোনও সংশোধনের পরিকল্পনা মন্ত্রকের নেই।
লোকসভায় আজ লিখিত তথ্যে একথা জানিয়েছেন কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি।
CG/CB/SB
(Visitor Counter : 93
বিজ্ঞানওপ্রযুক্তিমন্ত্রক
জেএনসিএএসআর-এর বিজ্ঞানীদের অ্যালজাইমার প্রতিরোধী একটি প্রাকৃতিক উপাদান উদ্ভাবন
নতুনদিল্লি, ২৯ এপ্রিল,২০২০
বিশ্বজুড়ে অ্যালঝাইমারসের ওষুধ আবিষ্কারে বিভিন্ন গবেষক চেষ্টা চালিয়ে যাচ্ছেন। কেন্দ্রের বিজ্ঞান ও প্রযুক্তি দপ্তরের অধীনস্থ স্বায়ত্ত্বশাসিত সংস্থা জওহরলাল নেহরু সেন্টার ফর অ্যাডভান্সড সায়েন্টিফিক রিসার্চ  এর একদল বিজ্ঞানী এর মধ্যে একটি আশার খবর জানিয়েছেন। তাঁরা কিছু উদ্ভিদের মূলে পাওয়া বারবেরিনকে সংশোধন করে কম খরচে একটি যৌগ উদ্ভাবন করেছেন, যেটি অ্যালজাইমারস প্রতিরোধী। এই বারবেরিন হলুদ থেকে পাওয়া কুরকুমিনের মতই একটি উপাদান। আই-সায়েন্স পত্রিকায় এই গবেষণার বিষয়ে একটি নিবন্ধও প্রকাশিত হয়েছে।
অ্যালঝাইমার এমন একটি অসুখ, যা স্নায়ুর কাজকে ঠিকমতো করতে দেয় না। এর থেকে ডিমেনসিয়ার মতো স্মৃতিভ্রমের অসুখ হতে পারে। অ্যালজাইমারের বিবিধ উপসর্গের একটি কারণ নানা ধরণের বিষাক্ত বস্তু শরীরে মধ্যে তৈরি হওয়া, যার ফলে বিজ্ঞানীদের পক্ষে এই অসুখের একটি কার্যকরী ওষুধ আবিষ্কার করা বেশ কঠিন কাজ হয়ে দাঁড়িয়েছিল।
জেএনসিএএসআর – এরস্বর্ণজয়ন্তী গবেষক অধ্যাপক টি. গোবিন্দরাজুর নেতৃত্বে একদল গবেষক, প্রকৃতির মধ্যে থেকে অ্যালজাইমারের ওষুধ খোঁজার কাজ শুরু করেন। তারা বারবেরিনের মধ্যে আইসোকিউনোলিন নামের প্রাকৃতিক উপাদান খুঁজে পান। এই বারবেরিন, ভারত এবং চীনে পরম্পরাগত ওষুধ তৈরিতে ব্যবহৃত হয়। কিন্তু বারবেরিন, সহজে দ্রবীভূত হয় না এবং এটি কোষগুলির পক্ষে বিপজ্জনক হয়ে ওঠে। তাই বিজ্ঞানীরা বারবেরিনকে সংশোধিত করে বার – ডি তৈরি করেন। যেটি অ্যান্টিঅক্সডেন্ট এবং সহজেই তরলের মধ্যে মিশে যায়। গবেষণায় তাঁরা দেখেন, এই যৌগটি অ্যালঝাইমার অসুখে বহুমুখী সমস্যা প্রতিরোধ করতে সক্ষম।
আমাদের স্নায়ুকোষে স্বয়ংক্রিয় অক্সিজেন বিক্রিয়ক বিভিন্ন পদার্থ এবং প্রোটিনের সমষ্টি তৈরি হয়, যারা স্নায়ুকোষে বিভিন্ন বার্তা বহনে বাধা দেয়। এর ফলে এই কোষগুলি অকালেই মরে যায়। জেএনসিএএসআর – এর বিজ্ঞানীরা বহু সমস্যার প্রতিরোধী এই বার–ডি’র মাধ্যমে সক্রিয় অক্সিজেন বিক্রিয়কগুলির উৎপাদন বন্ধ করতে পেরেছেন। যার ফলে স্নায়ুকোষে অনেক রকমের ক্ষতি আটকানো গেছে।
‘বার–ডি’র অ্যান্টিঅক্সিডেন্ট ধর্মের কারণে এটি সক্রিয় অক্সিজেন এবং নাইট্রোজেন বিক্রিয়ককেই শুধু আটকায় না, এর সঙ্গে ডিএনএ-র ক্ষতিও আটকাতে পারে। একারণে অ্যালঝাইমার অসুখের ফলে সৃষ্ট বহুমুখী জটিলতা দূর করতে ‘বার-ডি’র যথেষ্ট সম্ভাবনা বিজ্ঞানীরা দেখতে পাচ্ছেন।
(CG/CB/SFS
প্রতিরক্ষামন্ত্রক
ভারত ও নেপালের মধ্যে ১৪তম সূর্য কিরণ শীর্ষক যৌথ সামরিক মহড়ার সূচনা
নয়াদিল্লি, ০৩ ডিসেম্বর, ২০১৯
নেপালের রূপেনদিহাই জেলায় শালিঝান্ডির নেপাল আর্মি ব্যাটেল স্কুলে আজ থেকে শুরু হয়েছে ভারত ও নেপালের মধ্যে ‘১৪তম সূর্য কিরণ’ শীর্ষক যৌথ সামরিক মহড়া। গত বছর জুন মাসে উত্তরাখন্ডের পিথোরাগড়ে দুই দেশের মধ্যে ১৩তম যৌথ সামরিক মহড়া অনুষ্ঠিত হয়েছিল।
পার্বত্য এলাকায় সন্ত্রাস দমন, জঙ্গলের মধ্যে যুদ্ধ কৌশল বিষয়ে প্রশিক্ষণের জন্য ভারত ও নেপালের মধ্যে এই যৌথ সামরিক মহড়ার আয়োজন করা হয়েছে। এর পাশাপাশি ত্রাণ ও উদ্ধারকাজ, বিপদশঙ্কুল পরিস্হিতিতে সহায়তা প্রদান, পরিবেশ সংরক্ষণ সহ একাধিক বিষয় নিয়ে মহড়া চলবে দুই দেশের সেনাবাহিনীর মধ্যে। এছাড়াও জঙ্গল এলাকায় সন্ত্রাস দমন, দেশের সুরক্ষা বিষয়ে আলোচনার আয়োজন করা হয়েছে এই যৌথ সামরিক মহড়ায়।
CG/SS/NS
(Visitor Counter : 44
প্রধানমন্ত্রীরদপ্তর
ভাগীরথী আম্মার প্রয়াণে প্রধানমন্ত্রীর শ্রদ্ধার্ঘ্য
নতুন দিল্লি, ২৩ জুলাই, ২০২১
প্রধানমন্ত্রী শ্রী নরেন্দ্র মোদী শ্রদ্ধেয় ভাগীরথী আম্মার প্রয়াণে শ্রদ্ধা জানিয়েছেন এবং শোকপ্রকাশ করেছেন ।
এক ট্যুইটবার্তায় প্রধানমন্ত্রী বলেছেন, “আমি শ্রদ্ধেয় ভাগীরিথী আম্মাকে প্রণাম জানাই । তাঁর জীবনযাত্রা থেকে অনেক কিছুই শেখার আছে, বিশেষ করে নতুন জিনিস শেখার প্রতি তাঁর আজীবন প্রয়াস ছিল। তাঁর মৃত্যুতে আমি শোকাহত । তাঁর পরিবার এবং অনুরাগীদের প্রতি আমি সমবেদনা জানাই । ওম শান্তি ।”
CG/SS/RAB
(
প্রধানমন্ত্রীরদপ্তর
আগামী ২২ অক্টোবর ‘রোজগার মেলা’র সূচনা করবেন প্রধানমন্ত্রী
১০ লক্ষ কর্মী নিয়োগের জন্যই এই বিশেষ অভিযান
বিভিন্ন সরকারি মন্ত্রক ও দপ্তরে ৭৫ হাজার নতুন প্রার্থীকে নিয়োগপত্র দেওয়া হবে ‘রোজগার মেলা’র সূচনাকালে
নয়াদিল্লি, ২০ অক্টোবর ২০২২
এক ভিডিও কনফারেন্স-এর মাধ্যমে আগামী ২২ অক্টোবর বেলা ১১টার সময় ‘রোজগার মেলা’র সূচনা করবেন প্রধানমন্ত্রী শ্রী নরেন্দ্র মোদী। এই মেলার মাধ্যমে ১০ লক্ষ কর্মী নিয়োগের এক বিশেষ অভিযান শুরু হবে। ঐদিন ৭৫ হাজার নতুন প্রার্থীকে নিয়োগপত্রও দেওয়া হবে। তাঁদের উদ্দেশে এক বক্তব্যও রাখবেন প্রধানমন্ত্রী।
দেশের তরুণ ও যুব সমাজের জন্য কর্মসংস্থানের সুযোগ সৃষ্টির মাধ্যমে নাগরিক কল্যাণে প্রধানমন্ত্রীর প্রতিশ্রুতি পূরণের পথে এই মেলা হয়ে উঠবে একটি গুরুত্বপূর্ণ পদক্ষেপ। প্রধানমন্ত্রীর নির্দেশে সবক’টি সরকারি মন্ত্রক ও দপ্তরে শূন্য পদ পূরণের জন্য ব্যাপক তোড়জোড়ও শুরু হয়েছে।
নিযুক্ত নতুন প্রার্থীরা কেন্দ্রীয় সরকারের ৩৮টি মন্ত্রক ও দপ্তরের বিভিন্ন কার্যালয়ে কাজে যোগ দেবেন। গ্রুপ ‘এ’  ও গ্রুপ ‘বি’  এবং গ্রুপ ‘বি’  ও গ্রুপ ‘সি’ পদে এই নিয়োগ করা হবে। যে পদগুলিতে প্রার্থীদের নিয়োগ করা হবে তার মধ্যে রয়েছে – কেন্দ্রীয় সেনাকর্মী, সাব-ইন্সপেক্টর, কনস্টেবল, এলডিসি, স্টেনো, পিএ, ইনকাম ট্যাক্স ইন্সপেটর, এমটিএস ইত্যাদি।
বিভিন্ন সরকারি মন্ত্রক ও দপ্তরের নিজস্ব নিয়োগ প্রক্রিয়ায় অথবা ইউপিএসসি, এসএসসি, রেলওয়ে রিক্রুটমেন্ট বোর্ড ইত্যাদির মাধ্যমে এই নিয়োগ অভিযান চলবে। দ্রুত নিয়োগের লক্ষ্যে বাছাই প্রক্রিয়াকে সরল ও প্রযুক্তি-চালিত করে তোলা হয়েছে।
PG/SKD/DM
(
আবাসনএবংশহরাঞ্চলেরদারিদ্র্যদূরীকরণমন্ত্রক
তথ্যের মসৃণ প্রবাহ সহজ করতে জন্য আবাসন ও নগর উন্নয়ন মন্ত্রক একীকরণ
ঋণের আবেদন গ্রহণ ও প্রক্রিয়াকরণের প্রক্রিয়া সহজ করার জন্য প্রধানমন্ত্রী স্বনিধি এবং এসবিআই পোর্টালের মধ্যে এপিআই একীকরণ
প্রধানমন্ত্রী স্বনিধি প্রকল্পের অধীনে এখন পর্যন্ত ২০.৫০ লক্ষেরও বেশি ঋণের আবেদনপত্র ইতিমধ্যেই গৃহীত হয়েছে -এবং ৭.৮৫ লক্ষেরও বেশি ঋণ অনুমোদিত হয়েছে
নতুন দিল্লি ,৭ইঅক্টোবর, ২০২০
আবাসন ও নগর উন্নয়ন মন্ত্রক বিষয়ক মন্ত্রকের সচিব শ্রী দুর্গা শঙ্কর মিশ্র প্রধানমন্ত্রীর স্ট্রিট ভেন্ডার্সদের স্ব-নিধি তহবিল  প্রকল্পের অংশ হিসাবে প্রধানমন্ত্রী স্বনিধি পোর্টাল এবং এসবিআই পোর্টালের মধ্যে অ্যাপ্লিকেশন প্রোগ্রামিং ইন্টারফেস  চালু করেছেন। এই একীকরণ নিরাপদ পরিবেশে উভয় পোর্টালের মধ্যে অর্থাৎ প্রধানমন্ত্রী স্বনিধি পোর্টাল এবং এসবিআইয়ের ই-মুদ্রা পোর্টালের মধ্যে অবাধ তথ্য প্রবাহকে সহজতর করবে এবং ঋণের অনুমোদন এবং বিতরণ প্রক্রিয়াকে ত্বরান্বিত করবে, যার ফলে রাস্তার হকাররা এই প্রকল্পের আওতায় কৌশলগত ঋণ নিতে পারবেন। মন্ত্রক অন্যান্য ব্যাংকগুলির সঙ্গেও একই ধরনের সংহতির চেষ্টা করবে, সেজন্য শিগগিরই একটি আলোচনা সভা অনুষ্ঠিত হবে।
স্ট্রিট ভেন্ডার্সদের জীবিকা নির্বাহের জন্য সস্তায় কর্মজীবী মূলধনরূপে ঋণ সরবরাহের জন্য মন্ত্রক ২০২০ সালের ১ জুন থেকে প্রধানমন্ত্রী স্বনিধি প্রকল্পটি কার্যকর করেছে। কোভিড -১৯ লকডাউনের ফলে এই বিক্রেতারা ভীষণরকম ক্ষতিগ্রস্থ হয়েছেন। এই স্কিমের লক্ষ্য, ২০২০ সালের ২৪ শে মার্চের আগে শহরগুলির আশেপাশের নগর / পল্লী অঞ্চল সহ শহরাঞ্চলে যারা বিভিন্ন পণ্য বিক্রি করতেন, সেই ৫ কোটিরও বেশি বিক্রেতাকে উপকৃত করা। এই প্রকল্পের আওতায় স্ট্রিট ভেন্ডার্সরা ১০,০০০ টাকা পর্যন্ত কাজের জন্য ঋণ নিতে পারবেন, যা এক বছরের মধ্যে মাসিক কিস্তিতে ফেরত দিতে হবে। যথাসময়ে ঋণ /দ্রুত ঋণ পরিশোধ দিলে, বার্ষিক৭% সুদের ভর্তুকি দেওয়া হবে, যা ত্রৈমাসিক ভিত্তিতে প্রত্যক্ষ লাভ হস্তান্তরের মাধ্যমে সুবিধাভোগীদের ব্যাংক অ্যাকাউন্টে জমা দেওয়া হবে। তাত্ক্ষণিক ঋণ পরিশোধের জন্য কোনও জরিমানা থাকবে না। এই প্রকল্পটি বছরে ১,২০০ টাকা পর্যন্ত ‘ক্যাশ-ব্যাক’ চালু করে ডিজিটাল লেনদেনকে উত্সাহ জোগাচ্ছে। সময়োপযোগী / তাড়াতাড়ি ঋণ পরিশোধের ক্ষেত্রে বর্ধিত ঋণের সীমাবদ্ধতার সুবিধা গ্রহণ করে বিক্রেতারা তাঁদের অর্থনৈতিক সিঁড়িতে আরোহণের আকাঙ্ক্ষা পূরণ করতে পারবেন।
২০২০ সালের ৬ই অক্টোবর পর্যন্ত প্রধানমন্ত্রী স্বনিধি প্রকল্পের আওতায় ২০.৫০ লক্ষেরও বেশি ঋণের আবেদনপত্র জমা হয়েছে। এর মধ্যে ৭.৮৫ লক্ষেরও বেশি ঋণ অনুমোদিত হয়েছে এবং ২.৪০ লক্ষেরও বেশি ঋণ বিতরণ করা হয়েছে।
(CG/SB
প্রধানমন্ত্রীরদপ্তর
বাড়ির স্বপ্ন পূরণ হওয়ায় কালকাজি দিল্লির আবাসন প্রকল্পের সুবিধাভোগী মহিলারা ধন্যবাদ জানিয়ে চিঠি লিখলেন প্রধানমন্ত্রীকে
নতুন দিল্লি, ৪ আগস্ট, ২০২৩
দিল্লির কালকাজি এলাকার মহিলারা ‘জাঁহা ঝুগ্গি ওঁহি মকান’ প্রকল্পে বাড়ি পেয়ে প্রধানমন্ত্রী শ্রী নরেন্দ্র মোদীকে ধন্যবাদ জানিয়ে চিঠি লিখেছেন। অভিভূত প্রধানমন্ত্রী আজ সেই চিঠি প্রকাশ করেছেন তাঁর ট্যুইট বার্তায়।
ওই মহিলারা বিদেশমন্ত্রী ডঃ এস জয়শঙ্করের সঙ্গে দেখা করে তাঁর হাতে এই চিঠি তুলে দিয়েছিলেন। তাঁদের স্বপ্ন পূরণ হওয়ায় এবং এই প্রকল্পের মাধ্যমে তাঁদের জীবনকে সহজ করে তোলায় চিঠিতে প্রধানমন্ত্রীকে ধন্যবাদ জানিয়েছেন আনন্দিত মহিলারা।
প্রধানমন্ত্রী দরিদ্র মানুষের কল্যাণে তাঁর সরকারের দায়বদ্ধতার কথা পুনর্ব্যক্ত করেছেন।
ট্যুইটে তিনি লিখেছেন :
“দিল্লির কালকাজির যে মা বোনেরা ‘জাঁহা ঝুগ্গি ওঁহি মকান’ প্রকল্পে পাকা বাড়ি পেয়েছেন, তাঁদের চিঠি পেয়ে আমি অভিভূত। বিদেশমন্ত্রী ডঃ এস জয়শঙ্কর যখন তাঁদের কাছে গিয়েছিলেন, তখন তাঁরা এইসব চিঠি তাঁর হাতে তুলে দেন। চিঠিতে তাঁরা বলেছেন, কীভাবে এই প্রকল্পের মাধ্যমে তাঁদের দীর্ঘদিনের স্বপ্ন পূরণ হয়েছে এবং তাঁদের জীবনযাপন সহজতর হয়ে উঠেছে। চিঠির জন্য আপনাদের সবাইকে অজস্র ধন্যবাদ! আমাদের সরকার গরিব কল্যাণে কাজ করছে। এই কাজ অব্যাহত রাখতে আমরা প্রতিশ্রুতিবদ্ধ।”
AC/SD/SKD
(
ক্রেতা, খাদ্যএবংগণবন্টনমন্ত্রক
ক্রেতাদের কাছ থেকে জোর করে পরিষেবা মূল্য নেওয়ার বিষয়ে উপভোক্তা বিষয়ক বিভাগ রেস্তোরাঁগুলিকে সতর্ক করে দিয়ে বলেছে যে, এটি সম্পূর্ণরূপে ক্রেতাদের বিবেচনার বিষয়; এ বিষয়ে আলোচনা করতে আগামী ২ রা জুন ন্যাশনাল রেস্টুরেন্ট অ্যাসোসিয়েশনের সঙ্গে বৈঠক ডাকা হয়েছে
নতুন দিল্লি, ২৩ মে, ২০২২
ডিপার্টমেন্ট অফ কনজিউমার অ্যাফেয়ার্স বা উপভোক্তা বিষয়ক বিভাগ দেশের রেস্তোরাঁ গুলির পরিষেবা সংক্রান্ত সমস্যা নিয়ে আলোচনা করতে আগামী ২ রা জুন, ২০২২ ন্যাশনাল রেস্টুরেন্ট অ্যাসোসিয়েশনের সাথে একটি বৈঠক ডেকেছে।
রেস্তোরাঁগুলি ক্রেতাদের কাছ থেকে জোর করে পরিষেবা মূল্য বা সার্ভিস চার্জ আদায় করছে বলে যে অভিযোগ উঠেছে তা নিয়েই এই সভায় আলোকপাত করা হবে।
ন্যাশনাল কনজ্যুমার হেল্পলাইনে উপভোক্তাদের নথিভুক্ত করা বিভিন্ন মিডিয়ার রিপোর্টের পাশাপাশি অভিযোগ পাওয়ার পর উপভোক্তা বিষয়ক বিভাগ নোটিশ জারি করেছে। ন্যাশনাল রেস্টুরেন্ট অ্যাসোসিয়েশন অফ ইন্ডিয়ার সভাপতির কাছে উপভোক্তা বিষয়ক বিভাগের সচিব শ্রী রোহিত কুমার সিং-এর লেখা একটি চিঠিতে উল্লেখ করা হয়েছে যে, রেস্তোরাঁ এবং খাবারের দোকান গুলি ক্রেতাদের কাছ থেকে জোর করে সার্ভিস চার্জ আদায় করছে। যদিও আইন অনুযায়ী এটি বাধ্যতামূলক নয়। তবে বিষয়টি সম্পূর্ণরূপে নির্ভর করে ক্রেতাদের বিবেচনার ওপর।
ওই চিঠিতে উল্লেখ করা হয়েছে যে, ক্রেতাদের সার্ভিস চার্জ দিতে বাধ্য করা হচ্ছে। অধিকাংশ রেস্তোরাঁ উচ্চহারে এই চার্জ গ্রহণ করছে। এই ধরনের চার্জ নেওয়ার বৈধতার সম্পর্কে ক্রেতাদের অসত্য কথা বলে বিভ্রান্ত করা হচ্ছে। এমনকি ক্রেতাদের হয়রানি পর্যন্ত করা হচ্ছে।
এই সমস্যাটি ব্যাপকভাবে দেখা দেওয়ায় উপভোক্তা বিষয়ক বিভাগ গুরুত্বসহকারে এটি গ্রহণ করেছে।
ক্রেতাদের অভিযোগ সম্পর্কিত নিম্নলিখিত বিষয়গুলি ২ রা জুনের ডাকা বৈঠকে আলোচনা করা হবে।
১) রেস্তোরাঁগুলি সার্ভিস চার্জ কেন বাধ্যতামূলক করছে
২) অন্য কোন ফি বা চার্জের নামে বিলে সার্ভিস চার্জ আদায় করা
৩) ক্রেতাদের কাছে গোপন রাখা, যে সার্ভিস চার্জ দেওয়াটা ঐচ্ছিক এবং তা ক্রেতাদের বিবেচনাধীন
৪) ক্রেতারা সার্ভিস চার্জ দিতে না চাইলে তাঁদের হয়রানি করা
এটি উল্লেখ করা যেতে পারে যে, উপভোক্তা বিষয়ক বিভাগ ইতিমধ্যেই হোটেল এবং রেস্তোরাঁর পরিষেবা মূল্য বা সার্ভিস চার্জের বিষয়ে ২১/০৪/২০১৭ তারিখ একটি নির্দেশিকা প্রকাশ করেছে। ওই নির্দেশিকায় সুস্পষ্টভাবে বলা হয়েছে যে, কোন রেস্তোরাঁয় ক্রেতাদের কাছ থেকে সার্ভিস চার্জ দেওয়ার জন্য বাধ্য করা যাবে না।
CG/ SB
(Visitor Counter : 69
প্রধানমন্ত্রীরদপ্তর
প্রবীণ চলচ্চিত্র নির্মাতা কে বিশ্বনাথের প্রয়াণে প্রধানমন্ত্রী শোক জ্ঞাপন
নয়াদিল্লি, ০৩ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী প্রবীণ চলচ্চিত্র নির্মাতা কে বিশ্বনাথের প্রয়াণে গভীর শোক প্রকাশ করেছেম।
এক ট্যুইট বার্তায় প্রধানমন্ত্রী বলেন, “কে বিশ্বনাথ গারুর প্রয়াণে আমি মর্মাহত। চলচ্চিত্র জগতের এই কিংবদন্তী তাঁর সৃজনশীলতা ও বহুমুখী প্রতিভার কারণে নিজের একটি স্বতন্ত্র পরিচিতি গড়ে তুলেছিলেন। গত কয়েক দশক ধরে সমাজের বিভিন্ন দিক নিয়ে তাঁর পরিচালিত চলচ্চিত্রগুলি দর্শকদের মনমুগ্ধ করে তুলেছিল। তাঁর পরিবার-পরিজন ও গুণমুগ্ধদের সমবেদনা জানাই। ওঁ শান্তি”!
PG/CB/SB
(
ক্রেতা, খাদ্যএবংগণবন্টনমন্ত্রক
ফুড কর্পোরেশন অফ ইন্ডিয়া এর ৫৭তম প্রতিষ্ঠা দিবসে কেন্দ্রীয় মন্ত্রী শ্রী পীযূষ গোয়েলের ভাষণ
নয়াদিল্লী, ১৫ জানুয়ারি, ২০২১
ফুড কর্পোরেশন অফ ইন্ডিয়া এর ৫৭তম প্রতিষ্ঠা দিবস উপলক্ষ্যে বৃহস্পতিবার  কেন্দ্রীয় ক্রেতা বিষয়ক, খাদ্য ও গণবন্টন, রেল, বাণিজ্য ও শিল্পমন্ত্রী শ্রী পীযূষ গোয়েল মহীশূর-এ এফসিআই-এর নতুন আঞ্চলিক ভবনের উদ্বোধন করেন।
অনুষ্ঠানে কেন্দ্রীয় মন্ত্রী জানান, ফুড কর্পোরেশন অফ ইন্ডিয়া এর আধিকারিক, কর্মচারীরা দক্ষতার সঙ্গে কাজ করে চলেছেন। কোভিড-১৯ মহামারীর সময় দেশের প্রায় ৮০ কোটি মানুষের কাছে খাদ্য সরবরাহ ক্ষেত্রে এফসিআই-এর অবদান প্রশংসনীয় বলেও তিনি মন্তব্য করেন। কেন্দ্রীয় মন্ত্রী জানান, এফসিআই সর্বদাই বেশি পরিমাণে ধান ও গম সংগ্রহ করে। মন্ত্রী বলেন, এই সংগঠনটি কেবলমাত্র একটি সরকারি প্রতিষ্ঠানই নয় দেশ, বিশেষ করে কৃষকদের সেবায় নিয়োজিত এক অনন্য প্রতিষ্ঠান।
শ্রী পীযূষ গোয়েল বলেন, এফসিআই ১৪০ লক্ষ মেট্রিক টন ধান এবং ৩৯০ লক্ষ মেট্রিক টন গম সংগ্রহ করেছে। কেভিড-১৯ মহামারীর সময় প্রধানমন্ত্রী গরিব কল্যাণ অন্ন যোজনার আওতায় প্রায় ৩০৫ লক্ষ মেট্রিক টন অতিরিক্ত খাদ্যশস্য বিনামূল্যে সাধারণ মানুষের কাছে পৌঁছে দিয়েছে। লকডাউনের সময় প্রধানমন্ত্রী নরেন্দ্র মোদীর নেতৃত্বে প্রত্যেক ব্যক্তির কাছে খাদ্য ও নিত্য প্রয়োজনীয় পণ্য সামগ্রী পৌঁছে দেওয়ার ক্ষেত্রে এই সংস্থা উল্লেখযোগ্য কৃতিত্ব অর্জন করেছে।
এদিন অনুষ্ঠানে কেন্দ্রীয় মন্ত্রী বলেন, কিভাবে এফসিআই ফসল ক্রয় কেন্দ্রের সংখ্যা ৫০ শতাংশ বৃদ্ধি করার মাধ্যমে কৃষকদের উৎপাদিত ফসল ও পণ্য সামগ্রী বিক্রির ক্ষেত্রে সহায়তা দান করেছে। আগে কৃষকদের দূরের ফসল মান্ডিতে গিয়ে ফসল বিক্রি করতে হত। এতে দীর্ঘ দূরত্ব ও সময় ব্যয় হত। কিন্তু ফসল ক্রয় কেন্দ্রের সংখ্যা বৃদ্ধি পাওয়ায় কৃষকরা লাভবান হয়েছেন এবং খরচ ও সময় দুই-ই বেঁচেছে।
কেন্দ্রীয় মন্ত্রী ফসল ক্রয়ের ক্ষেত্রে এফসিআই-এর ভূমিকার কথা তুলে ধরে জানান কৃষকদের ন্যূনতম সহায়ক মূল্য প্রদানের মাধ্যমে তাদের আরও বেশি সক্ষম করে তোলা হয়েছে। আগামী দিনগুলিতেও এফসিআই কৃষকদের সেবায় এই ভাবে কাজ চালিয়ে যাবে বলে মত ব্যক্ত করেন তিনি। কেন্দ্রীয় মন্ত্রী বলেন, কৃষকদের সাহার্য্যার্থে এফসিআই-এর মাধ্যমে ফসল কেনার প্রক্রিয়া আরও বেশি সহজ ও সুবিধাজনক করে তোলা হচ্ছে। শ্রী গোয়েল জানান, ২০২০-২১ রবি বিপণন মরশুমে গম কেনার মাধ্যমে ৪০-৪৫ লক্ষ কৃষক লাভবান হয়েছে।
স্বচ্ছতা আনার ক্ষেত্রে এফসিআই বিশেষ গুরুত্ব আরোপ করা হয়েছে বলে জানান কেন্দ্রীয় মন্ত্রী। কৃষক এবং দেশের ক্রেতাদের মধ্যে সেতু বন্ধনের লক্ষ্যে দৃঢ় পদক্ষেপ গ্রহণ করা হয়েছে বলেও তিনি উল্লেখ করেন। নতুন ভারতের স্বপ্ন পূরণের কথা উল্লেখ করে এদিন কেন্দ্রীয় মন্ত্রী নতুন প্রযুক্তি ও উদ্ভাবনের ওপর বিশেষ গুরুত্ব আরোপ করেন। তিনি বলেন, এফসিআই-এর আধুনীকীকরণে বিশেষ জোর দেওয়া হয়েছে। এক্ষেত্রে নতুন প্রযুক্তিকে সংযুক্ত করার প্রয়াস চলানো হচ্ছে। এতে কৃষকরা লাভবান হবেন এবং আয় বৃদ্ধি পাবে বলেও অভিমত ব্যক্ত করেন কেন্দ্রীয় মন্ত্রী।
প্রধানমন্ত্রীরদপ্তর
মার্কিন যুক্তরাষ্ট্রের কংগ্রেসের প্রতিনিধির সঙ্গে প্রধানমন্ত্রীর বৈঠক
নয়াদিল্লি, ১৩ নভেম্বর, ২০২১
প্রধানমন্ত্রী শ্রী নরেন্দ্র মোদী মার্কিন কংগ্রেসের এক প্রতিনিধি দলের সঙ্গে সাক্ষাৎ করেন। সেনেটের সদস্য জন করনিনের নেতৃত্বে প্রতিনিধিদলে রয়েছেন – তিন সেনেটর মাইকেল ক্র্যাপো, টমাস টুবারভিল, মাইকেল লি এবং কংগ্রেসের সদস্য টনি গনজাললিস ও জন কেভিন। ভারত এবং ভারতীয় বংশোদ্ভূত আমেরিকানদের উপর সেনেট ককাসের সহ-প্রতিষ্ঠাতা এবং সহ-সভাপতি হলেন মিঃ করনিন।
কংগ্রেসের প্রতিনিধিদল জানিয়েছে, ভারতের মতো এত জনবহুল দেশে কোভিড পরিস্থিতি খুব সুন্দরভাবে মোকাবিলা করা হচ্ছে। প্রধানমন্ত্রী জানান, এই শতাব্দীর সবচেয়ে বড় মহামারী মোকাবিলায় গণতান্ত্রিক মূল্যবোধে সমৃদ্ধ জনসাধারণের অংশীদারিত্ব গুরুত্বপূর্ণ ভূমিকা পালন করছে।
ভারত-মার্কিন সর্বাঙ্গীণ অংশীদারিত্বকে মার্কিন কংগ্রেস যেভাবে নিরন্তর সমর্থন যুগিয়ে আসছে – প্রধানমন্ত্রী তার প্রশংসা করেছেন। এই সম্পর্ককে আরও মজবুত করার ক্ষেত্রে মার্কিন কংগ্রেস গঠনমূলক ভূমিকা পালন করে। উভয় দেশের অংশীদারিত্ব গণতান্ত্রিক মূল্যবোধের উপর ভিত্তি করে গড়ে উঠেছে।
দক্ষিণ এশিয়া ও ভারত-প্রশান্ত মহাসাগরীয় অঞ্চল সহ পারস্পরিক স্বার্থ সংশ্লিষ্ট বিভিন্ন আঞ্চলিক বিষয় নিয়ে তাঁদের মধ্যে খোলামেলা আলোচনা হয়েছে। দুই কৌশলগত অংশীদারের মধ্যে পারস্পরিক স্বার্থ একইদিকে বহমান বলে প্রধানমন্ত্রী ও সফররত প্রতিনিধিদলের সদস্যরা মতপ্রকাশ করেছেন। আন্তর্জাতিক শান্তি ও স্থিতাবস্থার জন্য দুই দেশ বিভিন্ন ক্ষেত্রে আরও সহযোগিতা গড়ে তুলবে।
দ্বিপাক্ষিক সম্পর্কের প্রসার ঘটানো এবং সন্ত্রাসবাদ, জলবায়ু পরিবর্তন ও গুরুত্বপূর্ণ প্রযুক্তির জন্য আস্থাভাজন সরবরাহ-শৃঙ্খল গড়ে তোলার মতো সমসাময়িক আন্তর্জাতিক বিভিন্ন বিষয়ে সহযোগিতাকে আরও দৃঢ় করে তোলার উপর প্রধানমন্ত্রী জোর দেন।
CG/CB/SB
(
স্বরাষ্ট্র মন্ত্রক
ঘূর্ণিঝড় তউকতে এবং ইয়াসের দরুণ জীবন ও সম্পত্তির ক্ষয়-ক্ষতি
নতুন দিল্লি, ২৮ জুলাই, ২০২১
ঘূর্ণিঝড় তউকতের প্রভাব পড়েছিল গুজরাট, মহারাষ্ট্র, গোয়া, কর্ণাটক, কেরালা এবং কেন্দ্রশাসিত দাদরা ও নগরহাভেলি এবং দমন ও দিউ-এ। অন্যদিকে, ঘূর্ণিঝড় ইয়াসে ক্ষতিগ্রস্ত হয় ওড়িশা, পশ্চিমবঙ্গ ও ঝাড়খন্ড। ঘূর্ণিঝড় ইয়াসের দরুণ পশ্চিমবঙ্গ থেকে ক্ষয়-ক্ষতির যে হিসেব রাজ্য সরকারের কাছ থেকে পাওয়া গেছে, তাতে কোন জীবনহানি না হলেও প্রায় ৩ লক্ষ বাড়ি / কাঁচাবাড়ি ক্ষতিগ্রস্ত হয়েছে। ১১ হাজার ৭৪০টি গবাদি পশু মারা গেছে। ১ লক্ষ ৭০ হাজার ৮৯১ হেক্টর জমির ফসল নষ্ট হয়েছে। এর পাশাপাশি ৪ হাজার ৫৫৩টি মাছ ধরার নৌকা এবং ১৮ হাজার ৭০৮টি মাছ ধরার জাল নষ্ট হয়ে গেছে।
বিপর্যয় মোকাবিলার প্রাথমিক দায়িত্ব সংশ্লিষ্ট রাজ্য সরকারের। অবশ্য রাজ্য সরকারগুলির প্রয়াসে কেন্দ্রীয় সরকার সাহায্য করে থাকে। এজন্য রাজ্য বিপর্যয় মোকাবিলা তহবিল এবং জাতীয় বিপর্যয় মোকাবিলা তহবিল থেকে আর্থিক সাহায্য দেওয়া হয়।
ঘূর্ণিঝড় তউকতের দরুণ প্রভাবিত রাজ্যগুলিকে কেন্দ্রের পক্ষ থেকে আর্থিক সাহায্য দেওয়া হয়েছে। তবে, গোয়া, কেরালা ও ঝাড়খন্ডের কাছ থেকে আর্থিক সাহায্যের জন্য কেন্দ্রের কাছে কোন দাবি জানানো হয়নি। ওড়িশা সরকারও ত্রান সহায়তার জন্য কেন্দ্রের কাছ থেকে কোন আর্থিক সাহায্য চায়নি। অন্যদিকে, ঘূর্ণিঝড় তউকতের দরুণ ক্ষতিগ্রস্ত মহারাষ্ট্র ৯২ কোটি ৩৭ লক্ষ টাকা, কর্ণাটক ১০ কোটি ৮৯ লক্ষ টাকা, পশ্চিমবঙ্গ ৪ হাজার ৫২২ কোটি টাকা, গুজরাট ৯ হাজার ৮৩৬ কোটি ১ লক্ষ টাকা এবং কেন্দ্রশাসিত দমন ও দিউ ৫৬ কোটি ৫৩ লক্ষ টাকার আর্থিক সাহায্যের দাবি জানিয়েছিল।
ঘূর্ণিঝড় তউকতে এবং ইয়াসের প্রভাব কাটিয়ে ওঠার অব্যবহিত পরেই কেন্দ্রীয় সরকার গুজরাটকে ১ হাজার কোটি টাকা, ওড়িশাকে ৫০০ কোটি টাকা, পশ্চিমবঙ্গকে ৩০০ কোটি টাকা এবং ঝাড়খন্ডকে ২০০ কোটি টাকা অতিরিক্ত আর্থিক সাহায্য দেয়। জাতীয় বিপর্যয় মোকাবিলা তহবিল থেকে ত্রাণ কার্য পরিচালনার জন্য এই অর্থ দেওয়া হয়েছিল। এছাড়াও কেন্দ্রীয় সরকার ২০২১-২২-এ রাজ্য বিপর্যয় মোকাবিলা তহবিল থেকে কেন্দ্রীয় অংশ হিসেবে গত ২৯ এপ্রিল সমস্ত রাজ্যকে ৮ হাজার ৮৭৩ কোটি ৬০ লক্ষ টাকা আর্থিক সাহায্য দিয়েছে।
ক্যাবিনেট সচিবের নেতৃত্বে জাতীয় বিপর্যয় ব্যবস্থাপনা কমিটি ক্ষতিগ্রস্ত রাজ্য এবং সংশ্লিষ্ট কেন্দ্রীয় মন্ত্রক ও এজেন্সিগুলির সঙ্গে সমন্বয় বজায় রেখে পরিস্থিতির ওপর নজরদারি চালায়। ভারতীয় আবহাওয়া বিভাগ প্রভাবিত এবং প্রভাব পড়ার সম্ভাবনা রয়েছে এমন রাজ্য ও কেন্দ্রশাসিত অঞ্চলগুলির জন্য নিয়মিত ভিত্তিতে পূর্বাভাস ও সতর্কিকরণ বুলেটিন জারি করে।
প্রাকৃতিক বিপর্যয়ের কার্যকর মোকাবিলার জন্য জাতীয়, রাজ্য ও জেলা স্তরে উপযুক্ত ব্যবস্থা গড়ে তোলা হয়েছে, যাতে পরিস্থিতি নিয়ন্ত্রণে আনতে দ্রুত কার্যকর ব্যবস্থা গ্রহণ করা যায়। এছাড়াও কেন্দ্রীয় সরকার আগাম সতর্কিকরণ বার্তা জারির প্রয়োজনীয় বন্দোবস্ত করেছে, যাতে সর্বাধিক নিখুঁত পূর্বাভাস দেওয়া যায়। সাধারণ মানুষের মধ্যে সচেতনতা গড়ে তুলতে নকল মহড়া চালানোর পাশাপাশি সামুদায়িক সচেতনতামূলক কর্মসূচি গ্রহণ করা হয়।
কেন্দ্র ও রাজ্য সরকারগুলির বিপর্যয় মোকাবিলায় গৃহীত ব্যবস্থায় লক্ষ্যণীয় অগ্রগতি হয়েছে। এর ফলে, বিপর্যয়ের প্রেক্ষিতে আগাম প্রস্তুত থাকার পাশাপাশি জীবন ও সম্পত্তির ক্ষয়-ক্ষতি অনেকাংশে কম করা সম্ভব হয়েছে। অবশ্য, বিপর্যয় মোকাবিলায় গৃহীত ব্যবস্থাগুলির সংশোধন এক ধারাবাহিক প্রক্রিয়া। রাজ্যসভায় আজ এক প্রশ্নের লিখিত জবাবে এই তথ্য দেন স্বরাষ্ট্র প্রতিমন্ত্রী শ্রী নিত্যানন্দ রাই।
CG/BD/AS/
(Visitor Counter : 122
অর্থমন্ত্রক
বার্ষিক ৫ লক্ষ টাকা পর্যন্ত করযোগ্য ব্যক্তিগত আয়ের ওপর সম্পূর্ণ আয়কর ছাড়ের প্রস্তাব
এঁদের আর কোন আয়কর দিতে হবে না
৩ কোটি ক্ষুদ্র এবং মধ্যবিত্ত করদাতার জন্য ২৩ হাজার কোটি টাকার ওপর আয়কর ছাড়ের প্রস্তাব
নয়াদিল্লি, ১ ফেব্রুয়ারি, ২০১৯
এবারের বাজেটে বার্ষিক ৫ লক্ষ টাকা পর্যন্ত করযোগ্য ব্যক্তিগত আয়ের ক্ষেত্রে সম্পূর্ণ কর ছাড়ের প্রস্তাব দেওয়া হয়েছে এবং এক্ষেত্রে তাঁদের আর কোনরকম আয়কর দিতে হবে না। সংসদে ২০১৯-২০ অর্থবর্ষের অন্তর্বর্তী বাজেট পেশ করে কেন্দ্রীয় অর্থ, কর্পোরেট বিষয়, রেল এবং কয়লা দপ্তরের মন্ত্রী শ্রী পীযূষ গোয়েল বলেছেন, বিগত সাড়ে চার বছরে সরকার কর সংস্কারের জন্য বিশেষ যেসব উদ্যোগ নিয়েছে তার ফলে কর সংগ্রহ এবং করদাতার সংখ্যা উল্লেখযোগ্যভাবে বৃদ্ধি পেয়েছে, ফলে, কর মান্যতার ক্ষেত্রে মধ্যবর্তী এক পরিস্থিতির সৃষ্টি হয়েছে। তাই, এই কর সংস্কারের কিছু সুবিধা মধ্যবিত্ত শ্রেণীর করদাতাদের জন্য দেওয়া উচিৎ।
অর্থমন্ত্রী বলেন, এর ফলে এমনকি বছরে ৬ লক্ষ ৫০ হাজার টাকা পর্যন্ত করযোগ্য আয়সম্পন্ন কোন ব্যক্তিকে কিছু শর্তসাপেক্ষে আর কোন আয়কর দিতে হবে না। এই শর্তগুলির মধ্যে রয়েছে – প্রভিডেন্ট ফান্ডে, নির্দিষ্ট সঞ্চয় তহবিলে অথবা বিমায় লগ্নি। প্রকৃত প্রস্তাবে ২ লক্ষ টাকা পর্যন্ত গৃহ ঋণের সুদের ক্ষেত্রে অতিরিক্ত ছাড়, শিক্ষা ঋণের সুদের ক্ষেত্রে ছাড়, জাতীয় পেনশন প্রকল্পে প্রদেয় অর্থবাবদ ছাড়, স্বাস্থ্য বিমা এবং প্রবীণ নাগরিকদের জন্য স্বাস্থ্য সংক্রান্ত ব্যয়ের ক্ষেত্রে ছাড়ের সুবিধার ফলে এমনকি, উচ্চ আয়ের অনেক ব্যক্তিকেও আর কোন কর দিতে হবে না। এর ফলে, স্বনিযুক্ত ব্যক্তি, ক্ষুদ্র ব্যবসায়ী, ছোট ব্যবসার মালিক, বেতনভোগী কর্মচারী, পেনশনপ্রাপক এবং প্রবীণ নাগরিকদের মতো প্রায় ৩ কোটি মানুষ ১৮,৫০০ কোটি টাকার কর ছাড়ের সুবিধা ভোগ করবেন।
বেতনভোগীদের জন্য স্ট্যান্ডার্ড ডিডাকশনের ঊর্ধ্বসীমাও এখনকার ৪০ হাজার টাকা থেকে বাড়িয়ে ৫০ হাজার টাকা করার প্রস্তাব করা হয়েছে। এই প্রস্তাবের ফলে ৩ কোটিরও বেশি বেতনভোগী কর্মচারী ও পেনশনপ্রাপক অতিরিক্ত ৪,৭০০ কোটি টাকার কর ছাড়ের সুবিধা পাবেন বলে অর্থমন্ত্রী জানান।
ব্যাঙ্ক/ডাকঘরে সঞ্চিত অর্থের ওপর সুদের ক্ষেত্রে কর আরোপের জন্য উৎসমূলে কর কেটে নেওয়ার ক্ষেত্রে ন্যূনতম ১০ হাজার টাকা থেকে বাড়িয়ে ৪০ হাজার টাকা করার প্রস্তাব করে শ্রী গোয়েল বলেন, এর ফলে ক্ষুদ্র সঞ্চয়কারী এবং কর্মহীন স্বামী বা স্ত্রীরা উপকৃত হবেন। এছাড়াও, ক্ষুদ্র আয়করদাতাদের জন্য বাড়ি ভাড়ার ক্ষেত্রে উৎসমূলে কর কেটে নেওয়ার ক্ষেত্রে কর ছাড়ের ন্যূনতম সীমা ১ লক্ষ ৮০ হাজার টাকা থেকে বাড়িয়ে ২ লক্ষ ৪০ হাজার টাকা করার প্রস্তাব দেওয়া হয়েছে।
নিজে বসবাস করার জন্য দ্বিতীয় বাড়ির ভাড়ার ওপর আয়কর ছাড়ের প্রস্তাব করা হয়েছে। বর্তমানে এই ক্ষেত্রে একের বেশি বাড়ি থাকলে ভাড়ার ওপর আয়কর বসানো হয়। শ্রী গোয়েল বলেন, চাকরি, ছেলে-মেয়েদের শিক্ষা অথবা পিতা-মাতার দেখভালের জন্য দুটি স্থানে বসবাসের প্রয়োজন যে সব মানুষের, তাঁরা এই সিদ্ধান্তের ফলে উপকৃত হবেন।
এছাড়াও অর্থমন্ত্রী আয়কর আইনের ৫৪ নং ধারা অনুসারে, একটি বাসযোগ্য বাড়ির জন্য মূলধনী লাভের সুবিধা বাড়িয়ে দুটি বাসযোগ্য বাড়ির ক্ষেত্রে দেওয়ার প্রস্তাব করেছেন। তবে, এই ক্ষেত্রে ২ কোটি টাকা পর্যন্ত সর্বোচ্চ মূলধনী লাভের জন্য এই সুবিধা পাওয়া যাবে। সারা জীবনের জন্য একবারই এই সুবিধা ভোগ করা যাবে। আবাসন ক্ষেত্রে সুবিধা দিতে আয়কর আইনের ৮০ ধারা অনুসারে সুবিধাগুলি আরও এক বছর, অর্থাৎ ২০২০-র ৩১শে মার্চ পর্যন্ত আবাসন প্রকল্পের জন্য বাড়ানো হয়েছে। অনুরূপভাবে রিয়েল এস্টেট ক্ষেত্রে সুবিধা দিতে অবিক্রিত আবাসনগুলির আনুপাতিক ভাড়ার ওপর কর ছাড়ের সময়সীমা বর্তমানের এক বছর থেকে দু’বছর করার প্রস্তাব দেওয়া হয়েছে।
CG/PB/DM
(Visitor Counter : 75
প্রধানমন্ত্রীরদপ্তর
কমনওয়েলথ গেমস-এ স্কোয়াশ মিক্সড ডাবলস-এ ব্রোঞ্জ পদক জয়ী সৌরভ ঘোষাল ও দীপিকা পাল্লিকালকে অভিনন্দন প্রধানমন্ত্রীর
নয়াদিল্লি, ৭ আগস্ট ২০২২
“আনন্দের বিষয় যে কমনওয়েলথ গেমস-এর বিভিন্ন খেলায় আমাদের অ্যাথলিটরা পারদর্শিতার স্বাক্ষর রেখেছেন। স্কোয়াশ মিক্সড ডাবলস-এর খেলায় ব্রোঞ্জ পদক জয়ী সৌরভ ঘোষাল এবং দীপিকা পল্লিকালকে আমার অভিনন্দন। দলগতভাবে বিশেষ নৈপুণ্যের তাঁরা পরিচয় দিয়েছেন। তাঁদের জন্য আমার শুভকামনা রইল। #Cheer4India” – কমনওয়েলথ গেমস-এ ব্রোঞ্জ পদক জয়ী সৌরভ ঘোষাল এবং দীপিকা পাল্লিকালকে এক ট্যুইট বার্তার মাধ্যমে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
(PG/SKD/DM
মন্ত্রিসভারঅর্থনৈতিকবিষয়সংক্রান্তকমিটি
সিকিম খনি পর্ষদের চার কোটি টাকারও বেশি বকেয়া সুদ সহ ঋণ পরিশোধে ছাড় অনুমোদন করল কেন্দ্রীয় মন্ত্রিসভা
নয়াদিল্লি, ২৭নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে আজসিকিম খনি পর্ষদের এ বছরের পয়লা এপ্রিল পর্যন্ত বকেয়া ৫৪ লক্ষ টাকা ঋণ এবং তার সুদবাবদ ৩৭০.৪০ লক্ষ টাকা, অর্থাৎ মোট ৪২৪.৪০ লক্ষেরও বেশি টাকার অনাদায়ী ঋণে ছাড় দেওয়ার প্রস্তাব মঞ্জুর করা হয়েছে।
এর ফলে, মূল ঋণের ওপর অতিরিক্ত সুদের হার কমবে এবং পর্ষদের ঋণ পরিশোধের প্রক্রিয়াও সম্পন্ন হবে। ১৯৬০ সালের ২৭শে ফেব্রুয়ারি সিকিম সরকার এবং কেন্দ্রীয় সরকার যৌথ উদ্যোগে এই সিকিম খনি পর্ষদ গড়ে তোলে। কিন্তু, শুরুর দিন থেকেই এই পর্ষদ লোকসানে চলতে থাকে যার ফলে একাধিক সমস্যার সম্মুখীন হতে হয় পর্ষদকে। একাধিক কমিটি গঠন করেও সিকিম খনি পর্ষদের পুনরুজ্জীবনের চেষ্টা ফলপ্রসূ হয়নি। শেষ পর্যন্ত ২০০৭ সালের পয়লা জানুয়ারিতে পর্ষদ ভোটাং এবং ফাচে খনি থেকে উত্তোলন বন্ধ করে দেয়। তখন কর্মচারীদের স্বেচ্ছাবসর সহ একাধিক সুযোগ-সুবিধা প্রদান করা হয়।
CG/SS/DM
(Visitor Counter : 50